Det største spillet (film)

Det største spillet er en norsk krigs- og dramafilm fra 1967, regissert av Knut Bohwim. Filmen er basert på en bok av Per Hansson ved samme navn. Premieren fant sted 2. juledag 1967, på kinoer i Oslo, Bergen, Stavanger, Kristiansand S, Drammen, Porsgrunn, Ålesund, Narvik og Flekkefjord.

Handling 
Filmen handler om sørlendingen Gunvald Tomstad og hans dramatiske opplevelser da han under okkupasjonen måtte ta på seg en byrde som ingen kunne bære uten å bli merket for livet, hvis de i det hele tatt fikk overleve. Ingen spesialister hadde lært den unge Gunvald opp i å mestre det største spillet. Han var amatør i verdens farligste yrke, men kanskje må man i verdens krigshistorie lete lenge for å finne et menneske, som i måneder og år gjennomførte et vellykket dobbeltspill under så grenseløst vanskelige og farlige omstendigheter.

Medvirkende 
 Gard Øyen	 ... 	Gunvald Tomstad
 Carl Henrik Størmer	... 	Haugen
 Sverre Anker Ousdal	... 	Arne Nord
 Alf Hallgren	... 	Torjus
 Gunnar Eide	... 	Victor Arnesen
 Atle Merton	... 	Terjesen
 Else Heiberg	... 	Fru Tomstad
 Veslemøy Haslund	... 	Esther
 Wenche Sandnæs	... 	Fie
 Ragnhild Michelsen	... 	Fru Nord
 Sverre Sand	... 	NS-lederen
 Andreas Hauge	... 	Løytnant Bryn
 Bernt Erik Larssen	... 	Peileoffiseren
 Pål Pande-Rolfsen	... 	Pål
 Jakob Margido Esp	... 	Ragnar

Mer om filmen 
Filmen hadde originalmusikk komponert av Egil Monn Iversen. Musikken ble fremført av Kringkastingsorkesteret under Øivind Berghs ledelse.

Mottakelse 
Den fikk terningkast fire av VG. «En film som riktignok mangler den direkte appell, men som likevel er en fremragende rekonstruksjon av kontraspionen Tomstads innsats under krigen», skrev anmelderen.

Referanser

Eksterne lenker 
 

Filmer fra 1967
Norske dramafilmer
Norske krigsfilmer
Norske filmer fra 1960-årene
Filmer regissert av Knut Bohwim
Filmer basert på virkelige hendelser
Filmer basert på bøker
Norskspråklige filmer
Vinnere av Sølvklumpen
Filmer om Norge under andre verdenskrig